Μετρό Σανγκάης

Το Μετρό της Σανγκάης είναι το σύστημα μετρό στην πόλη της Σανγκάης, στην Κίνα. Το σύστημα ενσωματώνει τόσο γραμμές μετρό, όσο και γραμμές με ελαφρύ μετρό (light metro, δηλαδή τραμ-μετρό). Η πρώτη γραμμή του, άνοιξε το 1993, καθιστώντας τη Σανγκάη την τρίτη πόλη στην ηπειρωτική Κίνα, μετά το Πεκίνο και το Τιαντζίν, που αποκτούσε σύστημα Μετρό. Το 2015, το συνολικό μήκος του δικτύου έφτασε τα 588 χιλιόμετρα, λαμβάνοντας τον τίτλο του μεγαλύτερου σε μήκος Μετρό παγκοσμίως,http://www.citymetric.com/transport/which-city-has-longest-metro-system-1359 έχοντας τότε επίσης 14 γραμμές και 364 σταθμούς.

Σήμερα, το συνολικό μήκος του δικτύου είναι 802 χιλιόμετρα, με 19 γραμμές και 506 σταθμούς ή 408 σταθμούς αν οι κομβικοί σταθμοί μετρηθούν ως ενιαίοι, και παραμένει το μεγαλύτερο μετρό παγκοσμίως. Το Μετρό της Σανγκάης έχει γίνει ένα από τα ταχύτατης ανάπτυξης συστήματα μετρό στον κόσμο, με πολλές γραμμές ακόμα υπό κατασκευή, και το συνολικό το μήκος έως το 2025 αναμένεται να ξεπεράσει τα 1.000 χιλιόμετρα.

 Εύρος 

Σε όλο το δίκτυο χρησιμοποιείται κανονικό εύρος (1.435 mm), επιτρέποντας νέο σιδηροδρομικό εξοπλισμό να μεταφέρεται από το κινεζικό σιδηροδρομικό δίκτυο, που χρησιμοποιεί το ίδιο εύρος.

 Σταθμοί 

Πολλοί σταθμοί στις γραμμές 4, 5, 6, 7, 8, 9 και 10 χρησιμοποιούν συστήματα αυτόματων θυρών με κυλιόμενο ακρυλικό γυαλί στις άκρες των αποβάθρων. Οι συρμοί σταματάνε αφού οι πόρτες τους έρθουν στην ίδια ευθεία με τις αυτόματες θύρες της αποβάθρας. Οι αυτόματες θύρες ανοίγουν και κλείνουν μαζί με τις πόρτες των συρμών. Σε διάφορες άλλες γραμμές (π.χ. Γραμμή 2) χρησιμοποιούνται και εκεί αυτόματες θύρες, αλλά αντί να καλύπτουν όλο το ύψος του σταθμού καλύπτουν το μισό.

 Συρμοί 

Το Μετρό της Σανγκάης χρησιμοποιεί τους παρακάτω συρμούς:

89 εξάδυμα Movia Bombardier 456 (Γραμμές 7 και 9)
37 οχτάδυμα German Shanghai Metro Group (GSMG) (Γραμμές 1 και 2)
40 οχτάδυμα Alstom Metropolis (Γραμμές 1 και 2)
28 εξάδυμα Alstom Metropolis (Γραμμή 3)
42 τετράδυμα Changchun Railway Vehicles (CNR) (Γραμμή 6)
41 εξάδυμα Shanghai Electric-Alstom - AC15 (Γραμμή 10)

Οι περισσότερες γραμμές χρησιμοποιούν εξάδυμους συρμούς, με τις παρακάτω εξαιρέσεις:

Οι γραμμές 5, 6 και ένα τμήμα της γραμμής 2 χρησιμοποιούν τετράδυμους συρμούς
Ορισμένοι συρμοί της γραμμής 8 είναι επτάδυμοι

 Ηλεκτροδότηση 

Σε αντίθεση με τα περισσότερα δίκτυα μετρό στον κόσμο, το μετρό της Σανγκάης χρησιμοποιεί εναέρια καλώδια, πιθανόν από την χρήση ρεύματος 1,5 kV, που είναι το διπλάσιο από το ρεύμα τρίτης τροχιάς (750 V). Οι συρμοί παίρνουν το ρεύμα μέσω παντογράφων, που βρίσκονται πάνω από τους συρμούς.

 Γραμμές 
κέντρο|μικρογραφία|800x800εσ|Μετρό Σανγκάης
 Γραμμή Τερματικοί Εγκαίνια Μήκος(σε χλμ)</center> Σταθμοί 1 Δρόμος Φουτζίν Σινζουάνγκ  1993 36,4 28 2 Ανατολικό Ξουτζίνγκ Διεθνές Αεροδρόμιο Πουντόνγκ 1999 63,8 30 3 Βόρειος Δρόμος Τζιανγκγιάνγκ Νότια Σανγκάη  2000 40,3 29 4 Κυκλική 2005 33,7 26 5 Σινζουάνγκ  Αναπτυξιακή Ζώνη Μινχάνγκ 2003 17,2 11 6 Δρόμος Γκανγκτσένγκ Αθλητικό Κέντρο Οριέντ 2003 14.8 13 7 Λίμνη Μεϊλάν Δρόμος Χουαμού  2007 44,2 12 8 Δρόμος Σιγκουάνγκ Μουσείο Αεροδιαστημικής 2007 37,4 30 9 Νότιο Σονγκτζιάνγκ Κεντρικός Δρόμος Γιανγκάο 2007 52,1 26 10 Σιντζιανγκγουαντσένγκ Σταθμός Χονγκιάο/Δρόμος Χανγκζόνγκ 2010 35,4 31 11 Βόρειο Τζιαντίνγκ/Αντίνγκ Δρόμος Τζιναγκσού 2009 45,8 20 13 Δρόμος Τζινγιούν Δρόμος Τζινσατζιάνγκ 2012 8,3 6

 Παραπομπές 

Σαγκαη
Κατηγορία:Σιδηροδρομικές μεταφορές στην Κίνα
Κατηγορία:Σαγκάη